B'digriet mogħti mill-**Qorti Ċivili, Prim’ Awla** fil-15 ta’ Ġunju, 2023, fuq rikors ta' **HSBC Bank Malta p.lc. (C3177)** ġie iffissat il-jum ta**t-Tlieta, 14 ta’ Novembru, 2023 fil-ħdax u nofs ta’ filgħodu (11:30 a.m.)** għall-Bejgħ bl-Irkant, li għandu jsir f’**Kamra Numru 78, Biswit l-Arkivju, Livell -1, Qrati tal-Ġustizzja, Triq ir-Repubblika, il-Belt Valletta** tal-fond hawn taħt deskritt.

**Il-fond bl-isem Millennia, fi Triq Aldo Moro, Marsa, li jikkonsisti fi plot rettangolari b’fond ta’ circa 50.5 metri u wisa’ ta’ circa 27.5 metri, b’faċċata ta’ quddiem tagħti direttament fuq service road li tiżbokka minn u ġo Triq Aldo Moro (hawnhekk imsejħa bħala service road) u l-faċċata ta’ wara tagħti direttament fuq Triq Troubridge. L-imsemmi fond huwa mibni u jikkonsisti f’basement u erba’ sulari mibnija ‘il fuq mil-livell tat-triq u l-arja sovraposta, b’partijiet tal-fond huma mikrija u mqassam: Livell -01 jikkonsisti fi stores u open car park, livell 00 jikkonsisti f’żewġ uffiċini, b’wieħed mill-uffiċini preżentament qed jintuża mill-Malta Resources Authority filwaqt li l-uffiċju l-ieħor jintuża bħala ċentru reliġjuż, Livell +01 jikkonsisti f’uffiċju, preżentament qed jintuża mill-Ministry for the Economy, Investment and Small Business (MEIB), Livell +02 jikkonsisti f’uffiċju preżentament qed jintuża mill-Environment Resources Authority (ERA), Livell +03 jikkonsisti f’uffiċju li preżentament qed jintuża mill-Ministry for Home Affairs and National Security (MHAS), Livell +04 jikkonsisti f’arja b’parti minnha msaqqfa fejn jinsabu numru ta’ servizzi li jservu l-kumpless, u l-arja sovraposta, konfinanti l-imsemmija art mill-Punent mill-imsemmija service road, lvant ma’ triq oħra mingħajr isem li tagħti għal Troubridge Street u tramuntana ma’ beni ta’ V.V.M. Limited jew suċċessuri fit-titolu tagħha u nofsinhar ma’ beni ta’ Joseph Bezzina and Company Limited, bid-drittijiet u l-pertinenzi kollha tagħha u stmata għal tmien miljuni, disa’ mija u disa’ u tletin elf, sitt mija u wieħed u tmenin ewro u ħamsin ċenteżmi (€8,939,681.50)**

L-imsemmi fond huwa proprjeta ta' Mizzi Group Limited (C21948).

N.B. L-imsemmi fond jinbiegħ bħalma ġie deskritt fl-atti tas-subbasta 6/2021.

Reġistru tal-Qrati Superjuri, illum it-Tnejn, 26 ta’ Ġunju, 2023.

Gaetana Aquilina

Għar-Reġistratur, Qrati Ċivili u Tribunali